**Nu ar trebui să sufăr...**

*RCE*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu ar trebui să sufăr!

Dar nu am cum, căci am un suflet

Și chiar strivit ca pe un nufăr

Mai rabd un pic, apoi mai cuget.

Nu ar trebui să sufăr!

Dar poarta inimii-i deschisă

Și țin durerile-ntru-n cufăr,

Iar candela de dor aprinsă.

Nu ar trebui să sufăr!

Dar mă aprind ca o scânteie

Și nu stiu cum sa fac s-astâmpăr

Durerea care nu mai piere.

Nu ar trebui să sufăr!

Și nu găsesc în mine o vină,

Dar nici în cel ce făr' de număr

Mă-ncearcă cu a sa mână divină.

Nu ar trebui să sufăr!

Dar viața pare o nebuloasă

Ce apasă greu pe al meu umăr

Și tot ce a fost se pierde-n ceață.